# Ministeri d'Indústria, Turisme i Comerç

El Ministeri d'Indústria, Turisme i Comerç (MITYC) és un dels departaments ministerials en els quals es divideix el govern d'Espanya. L'actual ministre titular d'aquest departament és Jordi Hereu i Boher.

## Funcions

Les competències d'aquest ministeri han variat molt al llarg del temps, fins a l'any 2000 agrupava les competències industrials i energètiques sota el nom de Ministeri d'Indústria i Energia. Aquell any, però, es creà el Ministeri de Ciència i Tecnologia que va assumir la major part de les seves competències. Amb el canvi de govern l'any 2004 es va tornar a crear el Ministeri d'Indústria assumint les competències de comerç i turisme, que pertanyien anteriorment al Ministeri d'Economia i que fins i tot en alguns períodes van constituir un ministeri independent. Les competències d'energia les assumeix actualment el Ministeri de Foment.

## Estructura

S'estructura en els següents òrgans superiors:
* Secretaria d'Estat de Comerç.
* Direcció general de Comerç Internacional i Inversions
* Direcció general de Política Comercial i Competitivitat
* Secretaria d'Estat de Turisme.
* Secretaria General d'Indústria i de la Petita i Mitjana Empresa
* Direcció general d'Indústria i de la Petita i Mitjana Empresa
* Subsecretaria d'Indústria, Comerç i Turisme
Com a òrgan d'assistència immediata a la persona titular del Ministeri d'Indústria, Comerç i Turisme, existeix un Gabinet.

## Llista de ministres d'Indústria, Turisme i Comerç d'Espanya

| Legislatura | Inici | Finalització | Nom | Partit |
| Constituent (1977-1979) | 4 de juliol de 1977 | 28 de febrer de 1978 | Alberto Oliart Saussol | UCD |
| Constituent (1977-1979) | 28 de febrer de 1978 | 5 d'abril de 1979 | Agustín Rodríguez Sahagún | UCD |
| I (1979-1982) | 6 d'abril de 1979 | 3 de maig de 1980 | Carlos Bustelo | UCD |
| I (1979-1982) | 2 de desembre de 1981 | 2 de desembre de 1982 | Ignacio Bayón Mariné | UCD |
| II (1982-1986) | 3 de desembre de 1982 | 5 de juliol de 1985 | Carlos Solchaga Catalán | PSOE |
| II (1982-1986) | 5 de juliol de 1985 | 25 de juliol de 1986 | Joan Majó Cruzate | PSOE |
| III (1986-1989) | 26 de juliol de 1986 | 12 de juliol de 1988 | Luis Carlos Croissier Batista | PSOE |
| III (1986-1989) | 12 de juliol de 1988 | 6 de desembre de 1989 | José Claudio Aranzadi | PSOE |
| IV (1989-1993) | 7 de desembre de 1989 | 12 de juliol de 1993 | José Claudio Aranzadi | PSOE |
| V (1993-1996) | 13 de juliol de 1993 | 5 de maig de 1996 | Juan Manuel Eguiagaray | PSOE |
| VI (1996-2000) | 6 de maig de 1996 | 27 d'abril de 2000 | Josep Piqué i Camps | PP |
| VII (2000-2004) (1) | 28 d'abril de 2000 | 10 de juliol de 2002 | Anna Birulés | PP |
| VII (2000-2004) (1) | 10 de juliol de 2002 | 4 de setembre de 2003 | Josep Piqué i Camps | PP |
| VII (2000-2004) (1) | 4 de setembre de 2003 | 17 d'abril de 2004 | Juan Costa Climent | PP |
| VIII (2004-2008) | 18 d'abril de 2004 | 8 de setembre de 2006 | José Montilla Aguilera | PSOE |
| VIII (2004-2008) | 8 de setembre de 2006 | 14 d'abril de 2008 | Joan Clos i Matheu | PSOE |
| IX (2008-2011) | 14 d'abril de 2008 | 22 de desembre de 2011 | Miguel Sebastián Gascón | PSOE |
| X (2011-2015) | 22 de desembre de 2011 | 15 d'abril de 2016 | José Manuel Soria (2) | PP |
| X (2011-2015) | 15 d'abril de 2016 | 7 de març de 2018 | Luis de Guindos Jurado | PP |
| X (2011-2015) | 7 de març de 2018 | 7 de juny de 2018 | Román Escolano Olivares | PP |
| XI (2008-2011) | 7 de juny de 2018 | en el càrrec | Reyes Maroto Illera | PSOE |
    (1) durant la VII legislatura (2000-2004) el Ministeri d'Indústria no va existir com a tal, sent anomenat Ministeri de Ciència i Tecnologia.
    (2) durant la X legislatura (2011-2015), el Ministeri s'anomenà "Indústria, Energia i Turisme"

## Vegeu també

* Política d'Espanya
* Consell de Ministres d'Espanya

## Enllaços externs

* Pàgina web del Ministeri d'Indústria, Turisme i Comerç d'Espanya Arxivat 2008-11-14 a Wayback Machine.

## Referències

* ↑ «Real Decreto 998/2018, de 3 de agosto, por el que se desarrolla la estructura orgánica básica del Ministerio de Industria, Comercio y Turismo» (en castellà). [Consulta: 6 agost 2018].